Christian Ude

Christian Ude (* 26. Oktober 1947 z Minga) is a bayrischa Politika (SPD) und war vo 1993 bis 2014 Obabuagamoasta vo Minga.

Sei Vadder war der SZ-Redakteur Karl Ude, sei Mudder Renée Ude wor vo der Schweiz. Deswegn hot da Christian Ude aa fließnd Franzeesisch gsprocha.

Nach oana Karriere ois Journalist (Süddeutsche Zeitung), Rechtsanwoit und Pressesprecha vo da SPD, is an am 2. Mai 1990 zwoata Buagamoasta vo Minga woan.

Am 12. September 1993 is an ois Nochfoiga vom Georg Kronawitter nacha zum Mingara Obabuagamoasta gwejd woan. Mit 50,8% vo de Stimma woa des scho im easchtn Woigang entschiedn. Ea is dreimoi wiedagwejd woan: am 13. Juni 1999 mid 61,2%, um 3. März 2002 mid 64,5 % und am 2. März 2008 mid 66,8 %. 2005 is a zum Presidentn vom Deitschn Städtetog gwejd woan.

2014 hod a mid 66 Joar nimmer kandidiern derfn. Sei Wunschnachfoiga wor da Dieter Reiter, aa vo da SPD.

Nem seina Orwat ois Obabuagamoasta is da Ude a zeitweis ois Buachautor und Kabarettist tätig gwen. Reglmäßi schreibt a Kolumnen in da Mingara Abendzeitung. Außadem is a Mitglied vo 1860 Minga und und sitzt bei de Sechzga im Afsichtsrot.

 Auszeichnunga 

 1988: Mingara Großstodpreis „Die Löwenpfote“ firn Einsotz geng Entmieta und Wohnungsspekulantn
 1998: Bundesverdienstkreuz
 1999: Karl-Valentin-Orden
 2001: Ehrenbiaga vo da Insl Mykonos in Griachaland
 2001: Bayerischer Poetentaler
 2002: Medaille München leuchtet (fir bsondare Vadeanste um Minga)
 2004: Bayerischa Vadienstordn
 2005: Ehrnbiaga vo da Stod Pülümür in Ostanatolien/Türkei
 2006: best-for-bike: Fahrradfreundlichste Persönlichkeit (gestiftet vom VSF e. V.)Verbund selbstverwalteter Fahrradbetriebe e.V. VSF
 2006: Sigi-Sommer-Taler Kunstpreis
 2007: Großoffizier vom Vadienstordn vo da Italienischen Republik

 Beleg 

Beleg

Vaeffentlichunga

 Wege aus der Wohnungsnot. Minga 1990.
 Meine verfrühten Memoiren. Minga 1993.
 Chefsache. Minga 1999.
 Ich baue ein Stadion und andere Heldensagen. Minga 2004.
 Stadtradeln. Minga 2000.

Im Netz


 Hoamseitn vom Christian Ude
 Deitscha Städtetag Biografie
 Do schreibt da Obaburgamoasta

Kategorie:Oberbürgermeister (München)
Kategorie:Zweiter Bürgermeister (München)
Kategorie:Träger des Bundesverdienstkreuzes (Ausprägung unbekannt)
Kategorie:Träger des Verdienstordens der Italienischen Republik (Großoffizier)
Kategorie:Träger des Bayerischen Verdienstordens
Kategorie:Pressesprecher
Kategorie:SPD-Mitglied
Kategorie:Geboren 1947
Kategorie:Mann